गौरतलब है कि जनपद रूद्रप्रयाग के छिनका में सहायक शिक्षिका जगतेश्वरी बहुगुणा के पति भाष्कराननंद बहुगुणा, पक्षाघात, मधुमेह व उच्च रक्तचात की बीमारी से पीड़ित हैं। पिछले छ: सालों से उनका उपचार देहरादून के अलग-अलग अस्पतालों में चल रहा है। इसके चलते ही उन्होंने समय से पहले ही स्वैच्छिक सेवा निवृत्ति ले ली। पति की बीमारी के दिन-प्रतिदिन बढ़ने के कारण शिक्षिका ने अपना तबादला देहरादून में करने या यहां अटैच करने का निवेदन किया। शिक्षिका का तबादला तो नहीं हुआ लेकिन उनके पति का स्वास्थ्य दिनो दिन गिरता गया। इसी बीच उनको ब्रेन हेमरेज हो गया। किसी तरह पीड़ित शिक्षिका को निदेशालय से संबद्ध कराया गया, लेकिन कुछ समय बाद ही इस आदेश को भी निरस्त कर दिया गया। हालांकि इस बीच शिक्षिका का नाम तबादला सूची में डाला गया लेकिन अंतिम समय में सूची से नाम गायब कर दिया गया। एक-दो बार नहीं बल्कि तीन बार शिक्षिका का नाम इस सूची में रखा गया। समझना मुश्किल नही है कि आखिर क्यों इस शिक्षिका नाम अंतिम समय में सूची से हटा दिया गया। शायद तबादले के धंधे में लगे लोगों को थैली भेंट में न मिलना इसकी वजह रही होगी।